කොළඹ ගැන කතා නොකර කුඩු ගැන කතා කරන්නැයි කිසිවෙකු අභියෝග කළහොත් කිසිවෙකුට එය කළ නොහැකි වනු ඇත. කුඩු හා කොළඹ එකට බැඳී සිටින මවක හා දරුවෙකු බඳුය. කුඩුවලට උපත දෙන්නේ කොළඹය. කුඩු ජාවාරමුන් හදා වඩා ගන්නේ කොළඹය. ඔවුන්ගේ අධිකාරී බලය තිබෙන්නේ කොළඹය. තමන්ට අවශ්‍ය ලෙස හසුරුවා ගත් ඇතැම් පොලිස් නිලධාරීන්ගෙන් ලැබෙන සහයෝගය නිසා කුඩුකාරයින්ට සැඟවීමට හැකි හොඳම තැනද කොළඹ නගරය බවට පත්ව තිබේ. කුඩු තිප්පොළ බවට කොළඹ පත්වෙද්දී එහි කිරුළ තමන් සතු කර ගැනීමට කුඩුකාරයෝ දැඩි සටනක නියැලෙන්නේ එකිනෙකා මරාගනිමිනි. විවෘත ආර්ථිකය ඇති කිරීමට පෙර අපේ රටේ මත්ද්‍රව්‍යයක් ලෙස මැත්පැන් භාවිතයෙන් එහාට යමක් භාවිත වුණා නම් ඒ සුරුට්ටු, ගංජා හෝ වෙනත් මත්වෙන ගුලි විශේෂයක් පමණි. එහෙත් එයින් පසුව රටට ගලා ආ අසීමිත වෙෙළඳ භාණ්ඩ හා විවිධ සංස්කෘතීන්, විවිධ සදාචාරයන්, විවිධ මතවාදයන් සමග මුදල් ඉපයීමේ නීත්‍යානුකූල හා නීත්‍යානුකූල නොවන ක්‍රමවේද සමග විවිධ වර්ගයේ මත්කුඩුවලටද ඉඩකඩ විවර විය.
කුඩු ජාවරම් කරුවන්ට සහය ලැබෙන්නේ කාගෙන්ද?
ඇතැම් පොලිස් නිලධාරීන්ගෙන්